cyanic-selkie/wikianc huggingface dataset:
எஸ். வி. இரமணன்
'''எஸ். வி. ரமணன்''', தமிழ்த் திரைப்பட இசையமைப்பாளர், இயக்குநர், தயாரிப்பாளர் ஆவார். இவர் பிரபல தமிழ் திரைப்பட இயக்குநரும், தயாரிப்பாளருமான கே. சுப்பிரமணியம்-மீனாட்சி தம்பதியரின் மகனும், பரத நாட்டியக் கலைஞர் பத்மா சுப்பிரமணியத்தின் உடன் பிறந்தவரும் ஆவார். இவரது சிற்றனை திரைப்பட நாயகி எஸ். டி. சுப்புலட்சுமி ஆவார். இசையமைப்பாளர் அனிருத் இரமணனின் பேரன் ஆவார்/
மேடை நாடகங்களில் நடித்து வந்த எஸ். வி. இரமணன் தூர்தர்ஷன் தொலைக்காட்சியில் ஒளிபரப்பான பல நாடகங்களையும், ஆவணப்படங்களையும் இயக்கியுள்ளார். அனைத்திந்திய வானொலியில் ஒலிபரப்பான விளம்பர படங்களுக்கு பின்னணி குரல் கொடுத்துள்ளார். 1983-ல் ஒய். ஜி. மகேந்திரன், சுஹாசினி நடிப்பில் வெளியான உருவங்கள் மாறலாம் எனும் திரைப்படத்தை இயக்கி, இசை அமைத்துள்ளார். 1966-ல் ஜெயகாந்தன் திரைக்கதை, இயக்கத்தில் வெளியான யாருக்காக அழுதான் திரைப்படத்திற்கு இசையமைத்திருந்தார்.
மறைவு
சென்னை இராஜா அண்ணாமலைபுரத்தில் உள்ள வீட்டில், இரமணன் தமது 87-வது அகவையில் உடல்நலக் குறைவால் மறைந்தார்.
மேற்கோள்கள்
பகுப்பு:தமிழ்த் திரைப்பட இசையமைப்பாளர்கள் பகுப்பு:தமிழ்த் திரைப்படத் தயாரிப்பாளர்கள் பகுப்பு:தமிழ்த் திரைப்பட இயக்குநர்கள் பகுப்பு:சென்னை நபர்கள் பகுப்பு:2022 இறப்புகள்
சிதம்பரம் நகர் நர்த்தனவிநாயகர் கோயில்
சிதம்பரம் நகர் நர்த்தனவிநாயகர் கோயில் தமிழ்நாட்டில் கடலூர் மாவட்டம், சிதம்பரம் நகர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் நர்த்தவிநாயகர் சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திருச்சிராப்பள்ளியில் போக்குவரத்து
திருச்சிராப்பள்ளியில் நன்கு வளர்ந்த போக்குவரத்து உள்கட்டமைப்பு உள்ளது. கிட்டத்தட்ட தமிழ்நாட்டின் மையத்தில் அமைந்துள்ள நிலையில், திருச்சி சாலை, இரயில் மற்றும் வான் வழியாக இந்தியாவில் பெரும்பாலான நகரங்களில் இணைக்கப்பட்டுள்ளது.
சாலைகள்
வலது|thumb|திருச்சி தே.நெ 67 மீது உள்ள சுங்கச்சாவடி thumb|180x180px|[[சத்திரம் பேருந்து நிலையம், திருச்சிராப்பள்ளி|சத்திரம் பேருந்து நிலையத்திலிருந்து]] தே.நெ 45, தே.நெ 45 பி, தே.நெ 67, தே.நெ 210 மற்றும் தே.நெ 227 தேசிய நெடுஞ்சாலைகள் இந்நகரத்தின் வழியாக செல்கிறது. திருச்சிராப்பள்ளி போக்குவரத்து கும்பகோணம் நகரில் தலைமையிடத்தைக் கொண்டுள்ளது. வேலூர், காரைக்குடி, தஞ்சாவூர், கன்னியாகுமரி, சென்னை, மதுரை, சேலம், பழனி, புதுச்சேரி, கோயம்புத்தூர், கொடைக்கானல், திருப்பதி போன்ற ஊர்களுக்கு செல்ல வழக்கமான பேருந்து உள்ளன. இங்கிருந்து கர்நாடகத்துக்கும், கேரளத்துக்கும் பேருந்துகள் இயக்கப்படுகின்றன.
ஹிமாயத் சாகர்
ஹிமாயத் சாகர் (Himayat Sagar) என்பது இந்திய மாநிலமான தெலங்காணாவின் ஐதராபாத்து நகரிலிருந்து 20 கிலோமீட்டர் (12 மைல்) தொலைவில் அமைந்துள்ள ஒரு செயற்கை ஏரியாகும். இது ஒரு பெரிய செயற்கை ஏரியான ஓசுமான் சாகர் ஏரிக்கு இணையாக அமைந்துள்ளது. நீர்த்தேக்கத்தின் சேமிப்பு திறன் 2.9 டி.எம்.சி அடியாக இருக்கிறது.
வரலாறு
ஐதராபாத்திற்கு குடிநீர் ஆதாரத்தை வழங்குவதற்கும், நகரத்தை வெள்ளத்தில் இருந்து பாதுகாக்கும் நோக்கத்துடனும், 1908ஆம் ஆண்டில் ஐதராபாத்து சந்தித்த முசி ஆற்றின் பெருவெள்ளத்தாலும் முசி ஆற்றின் கிளை நதியான எஸியில் நீர்த்தேக்கங்களின் கட்டுமானம் 1927இல் கட்டப்பட்டது. ஐதராபாத்தின் கடைசி நிசாமின் ஆட்சிக் காலத்தில் இது கட்டப்பட்டது. மேலும், அவரது இளைய மகன் ஹிமாயத் அலிகானின் பெயரிடப்பட்டது.
முகமது உசேனின் மகன் பிரபல பொறியாளர் மறைந்த காஜா மொகைதீன் மத்ரி மேர்பார்வையில் இது கட்டப்பட்டது.
வெளி இணைப்புகள்
https://timesofindia.indiatimes.com/city/hyderabad/himayatsagar-may-be-left-high-and-dry-by-2036/articleshow/61541422.cms பகுப்பு:Coordinates on Wikidata பகுப்பு:நீர்நிலைகள் பகுப்பு:ஏரிகள் பகுப்பு:தெலங்காணா பகுப்பு:ஐதராபாத்து
ஜாபோர்னியா
ஜாபோர்னியா (Zapornia) என்பது பறவைகள் வகுப்பில் காணான்கோழி(ராலிடே) என்ற குடும்பத்தினைச் சார்ந்த பேரினமாகும்.
இதில் பின்வரும் சிற்றினங்கள் உள்ளன:
மேற்கோள்கள்
பகுப்பு:பறவைப் பேரினங்கள்
நானம்மாள்
நானம்மாள் (24 பெப்ரவரி 1920 – 26 அக்டோபர் 2019) கோவையைச் சேர்ந்த 98 வயதான இப்பாட்டி, யோகாசன பயிற்சியில் ஈடுபட்டு வந்ததோடு, அதனைப் பிறருக்கு கற்றுக்கொடுக்கும் பணியிலும் இருந்தவர். இவரது யோகக் கலையைப் பாராட்டி, இந்தியக் குடியரசுத் தலைவரிடமிருந்து பெண் சக்தி விருதை (ஸ்தீரி சக்தி புரஸ்கார்) பெற்றிருக்கும் நானம்மாள், இந்தியாவின் மிக வயதான யோகாசன ஆசிரியர் ஆவார்.
யோகாசனப் பயிற்சி
கோயம்புத்தூரின் கணபதி பகுதியில் வசிக்கும் நானம்மாள், பொள்ளாச்சிக்கு அருகில் உள்ள ஜமீன் காளியாபுரத்தில் 1920ஆம் ஆண்டில் வேளாண்மைக் குடியில் பிறந்தவர். தனது தாத்தா மன்னார்சாமியிடமிருந்து யோகாசனப் பயிற்சியைக் கற்றுக்கொள்ள ஆரம்பித்த நானம்மாள், அந்தப் பயிற்சியை 90 ஆண்டுகளுக்குப் பிறகும் விடவில்லை.
குடும்பம்
ஞானம்மாளின் கணவர் சித்த வைத்தியர் ஆவார். இவ்விணையருக்கு இரண்டு மகன்கள், மூன்று மகள்கள். ஒட்டுமொத்தமாக 11 கொள்ளுப்பேரன் – பேத்திகள் உள்ளனர். ஏறத்தாழ 80 ஆண்டுகளாக யோகா பயிற்சியைச் செய்துவரும் நானம்மாளின் குடும்பத்தைச் சேர்ந்த 36 பேர் தற்போது யோகாசனத்தைக் கற்றுக்கொடுக்கும் பயிற்சியில் ஈடுபட்டுள்ளனர்.
பெலுவை
பெலுவை (Beluvai) என்பது இந்தியாவின் தென் மாநிலமான கர்நாடகாவில் உள்ள ஒரு கிராமம் ஆகும். இது தெற்கு கன்னட மாவட்டத்தில் உள்ள மூதபித்ரி வட்டத்தில் அமைந்துள்ளது. இது சுமார் மங்களூர் நகரின் வடகிழக்கில் 42 கி.மீ. தொலைவில் அமைந்துள்ளது.
மக்கள்தொகை
2011ஆம் ஆண்டு இந்திய மக்கள் தொகைக் கணக்கெடுப்பின்படி, பெலுவையில் 5042 ஆண்கள் 5178 பெண்கள் என மொத்தம் 10220 பேர் வாழ்கின்றனர்.
சிறப்பு
இந்திய உச்சநீதிமன்றத்தின் தற்போதைய நீதிபதியான எசு. அப்துல் நசீர் பிறந்த ஊர் இதுவாகும்.
வெளி இணைப்புகள்
பகுப்பு:Coordinates on Wikidata பகுப்பு:கர்நாடக மாநிலத்திலுள்ள ஊர்களும் நகரங்களும்
துர்கம் ஏரி
துர்கம் செருவு (Durgam Cheruvu) இராய்துர்கம் செருவு எனவும் அழைக்கப்படும் இது என்பது இந்திய மாநிலமான தெலங்காணாவின் ரங்காரெட்டி மாவட்டத்தில் அமைந்துள்ள ஒரு நன்னீர் ஏரியாகும். 83 ஏக்கர்கள் பரவியுள்ள இது ஐதராபாத்து நகருக்கு அருகில் அமைந்துள்ளது. ஜுபிளி ஹில்ஸ் மற்றும் மாதாபூர் பகுதிகளுக்கு இடையில் மறைந்திருப்பதால் இந்த ஏரி "சீக்ரெட் ஏரி" என்றும் அழைக்கப்படுகிறது. ஏரியைக் கடந்து செல்லும் துர்கம் செருவு பாலம் செப்டம்பர் 2020இல் திறக்கப்பட்டது.
வரலாறு
குதுப் ஷாஹி வம்சத்தின் (சுமார் 1518-1687) ஆட்சியின் கீழ் கட்டப்பட்ட இந்த ஏரி கோல்கொண்டா கோட்டையில் வசிப்பவர்களுக்கு குடிநீர் ஆதாரமாக இருந்தது.
சுற்றுலா
2001ஆம் ஆண்டில், உள்ளூர் அரசாங்கத்தின் சுற்றுலாத் துறை ஏரியை சுற்றுலாத் தலமாக உயர்த்துவதற்கான நடவடிக்கைகளைத் தொடங்கியது. இதன் ஒரு பகுதியாக, ஐந்து படகுகள் ஏரியில் நிறுத்தப்பட இருந்தன.
2002 ஆம் ஆண்டில், ஏரி ஒரு பொழுது போக்குக்காக மீன்பிடிக்கச் செல்லும் மக்களுக்கு ஒரு இடமாக மாறத் தொடங்கியது. அருகிலுள்ள நகரமான ஐதராபாத்தில் இருந்து சிலர் வார இறுதிகளில் இந்த ஏரிக்கு பயணம் செய்கிறார்கள். பார்வையாளர்கள் பயன்படுத்த, உள்ளூர் நிறுவனங்கள் ஏரியை ஒரு மீன்பிடி மண்டலமாக மாற்றுவதன் மூலம் தங்கள் சுற்றுலா திட்டங்களை விரிவுபடுத்தினர். பல்வேறு அழகுபடுத்தும் நடவடிக்கைகளின் ஒரு பகுதியாக, ஏரியைச் சுற்றியுள்ள பகுதி ஒளிரும், செயற்கை நீர்வீழ்ச்சிகள், ஒரு பாறைத் தோட்டம் மற்றும் மிதக்கும் நீரூற்று ஆகியவை சேர்க்கப்பட்டன. இது தவிர, சரியான இருக்கை ஏற்பாடுகள், 2 km நடைபாதை மற்றும் உணவகங்கள் நிறுவப்பட்டன. பாறை ஏறுதல், மலையேற்றம், ஒரு கலைத் தொகுப்பு, கலைஞர்களுக்கான ஒரு சிற்பி பூங்கா போன்ற சாகச நடவடிக்கைகளும் ஈர்ப்புகளாக அறிமுகப்படுத்தப்பட்டன. ஒரே நேரத்தில் 1,500 பேரை வைத்திருக்கும் திறன் கொண்ட ஒரு ஆம்பிதியேட்டரும் பொது அணுகலுக்காக சேர்க்கப்பட்டது. முழு உடற்பயிற்சிக் கூடம் ஒன்று inr 20000000 செலவில் கட்டி முடிக்கப்பட்டது.
சர்ச்சைகள்
ஏரியைக் கடந்து தனித்துவமான பாறை அமைப்புகள் இருப்பதால், இது ஒரு பாதுகாக்கப்பட்ட பகுதியாக அறிவிக்கப்பட்டது. ஏரிக்கு அருகில் புதிய குடியிருப்பு பகுதிகளை உருவாக்க அனுமதிக்க வேண்டாம் என்று மாநில உயர் நீதிமன்றம் உள்ளூர் மாசு வாரியம் மற்றும் நகரின் நீர் வழங்கல் மற்றும் கழிவுநீர் வாரியத்திற்கு 2001இல் உத்தரவு பிறப்பித்தது. மேலும், நீதிமன்ற உத்தரவு இந்த நிறுவனக்களை ஏரிக்கு அருகிலுள்ள குடியிருப்புகளில் இருந்து ஏரிக்குள் பாயும் உள்ளூர் கழிவுநீரை தடுக்கும் அல்லது சேகரிக்க மற்றும் சுத்திகரிக்க உடனடியாக நடவடிக்கை எடுக்கும்படி கேட்டுக்கொண்டது. இந்த அறிவிப்புகள் இருந்தபோதிலும், ஏரிப் படுகையில் மாசுபாடு மற்றும் சட்டவிரோத கட்டுமானங்கள் இரண்டையும் கட்டுப்படுத்துவதில் உள்ளூர் நிறுவனங்கள் தவறிவிட்டன.
ஏரியில் மாசுபாட்டைக் கையாள, கழிவுநீர் சுத்திகரிப்பு நிலையங்கள் உள்ளூர் மாசு கட்டுப்பாட்டு வாரியத்தால் 2006 இல் அமைக்கப்பட்டன. ஆண்டுகள் செல்ல செல்ல, ஆலை செயல்படவில்லை.
2013இல் இது இப்போது ஓய்வெடுக்க ஒரு இடமானது. ஒரு ஆம்பிதியேட்டரும் ஆன் தி ராக்ஸ் என்ற சிற்றுண்டிச்சாலையும் உள்ளது. படகோட்டலும் கிடைக்கிறது. பெருநகர ஐதராபாத்து மாநகராட்சி ஆணையர் ஹரிச்சந்தனா தாசரி அவர்கள் ஏரியின் முன்பக்கத்தை ஒரு அற்புதமான பூங்காவாக மாற்றினார்.
மேற்கோள்கள்
பகுப்பு:Coordinates on Wikidata பகுப்பு:ஐதராபாத்து பகுப்பு:தெலங்காணா பகுப்பு:நீர்நிலைகள் பகுப்பு:ஏரிகள்
தங்கம்(I) சல்பைடு
தங்கம்(I) சல்பைடு (Gold(I) sulfide) என்பது Au2S  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தங்கத்தின் முதன்மையான சல்பைடு உப்பான இது தங்கம் மற்றும் அடிப்படை கந்தகமாகச் சிதைவடைகிறது. தங்கத்தின் உயர் உலோகப் பண்பு இவ்வினையில் வெளிப்படுகிறது.
கட்டமைப்பு
குப்ரசு ஆக்சைடு எனப்படும் தாமிரம்(I) ஆக்சைடு படிகமாவது போன்ற சிறப்புக்கூறுடன் தங்கம்(I) சல்பைடும் படிகமாகிறது. இக்கட்டமைப்பு தங்கம் 2-ஒருங்கிணைவுகளும் கந்தகம் 4-ஒருங்கிணைவுகளும் கொண்டு நேரியல் S-Au-S பிணைப்பால் ஆக்கப்பட்டுள்ளது. நேரியல் ஒருங்கிணைவு வடிவியல் தங்கம்(I) சேர்மங்களில் முக்கியத்துவம் பெறுகிறது. குளோரோ(டைமெத்தில் சல்பைடு) தங்கம்(I) இதற்கு உதாரணமாகும். மேலும் இக்கட்டமைப்பு வெள்ளி சல்பைடின் ஆல்பா வடிவத்தைப் போல உயர் வெப்பநிலைகளில் மட்டுமே தோன்றுகிறது.
தயாரிப்பு
தங்க குளோரைடுடன் ஐதரசன் சல்பைடை சேர்த்து வினைபுரியச் செய்வதன் மூலம் தங்கம்(I) சல்பைடைத் தயாரிக்க முடியும். பொட்டாசியம் டைசயனோ ஆரேட்டை சல்பைடாக்குவதன் மூலமாகவும் இது தோன்றுகிறது.
மேற்கோள்கள்
பகுப்பு:தங்கத்தின் சேர்மங்கள் பகுப்பு:சல்பைடுகள் பகுப்பு:தங்கம்(I) சேர்மங்கள்
ஜான் பிர்டு
ஜான் பிர்டு (John Bird) (1709–1776) ஒரு பிரித்தானியக் கணிதவியல் கருவி புனைவாளர் ஆவ்வார். இவர் பீழ்சப் ஆக்லாந்தில் பிறந்தார். இவர் 1740 இல் இலண்டனுக்கு வந்தார். அங்கு இவர் ஜொனாதன் சிசன் குழுமம், ஜார்ஜ் கிரகாம் கடிகாரக் குழுமம் ஆகிய குழுமங்களில் பணிபுரிந்தார். இவர் 1745 க்குள் சுட்டிராண்டில் தனியாக வணிகத்தில் ஈடுபடலானார். இவர் 8 அடி வெண்கலக் கோண அளவியைக் கிரீன்விச் அரசு வான்காணகத்துக்காகச் செய்யும்படி பணிக்கப்பட்டார். இது 1750 பிப்ரவரி 16 அன்று நிறுவப்பட்டது. இது இன்றும் பேணிக் காக்கப்படுகிறது. விரைவில் இதன் மறுபடிகள் பிரான்சு, இசுபெயின், உருசியா ஆகிய நாடுகளுக்காகச் செய்யப்பட்டது.
புவி நெட்டாங்கு ஆணையர்கள் பிர்டுக்கு 500 பவுண்டுகள்(பெருநிதி) தந்து தரமான கருவிகளோடு ஜேம்சு பிராடுலியையும் உதவிக்கு அனுப்பி 7 ஆண்டுகளுக்குள் அவரது முறைகளையும் உள்ளடக்கிய எழுத்துப்பணியைத் தொடங்குமாறு வேண்டினர். இதற்கான உறுதியாவணத்தையும் பிர்டிடம் இருந்து பெற்றுக் கொண்டனர். இது பிர்டு  கணிதக் கருவிகளைப் பகுத்திடும் முறை (1767),  மூரல் கோண அளவிகளைக் கட்டியமைக்கும் முறை (1768) எனும் இரண்டு நூல்களை எழுத வித்திட்டது. இந்த நூல்கள் இரண்டுக்கும் அரசு வானியலாளர் நெவில் மாசுக்கெலைன் முகவுரை எழுதியுள்ளார். நாடாளுமன்றக் கட்டிடம் 1834 இல் எரிந்ததும், பிர்டு 1758 இலும் 1760 இலும் நிறுவிய செந்தர இருமுழப் (கஜப்) படிமங்களும் அழிந்தன.
பிர்டும் அவரது ஆய்வுறுப்பினர்களான கவுன்ட்டி தர்காமும் கணிதவியலாளரான வில்லியம் எமர்சனும் தாமசு பிஞ்சன் இயற்றிய மேசனும் திக்சனும் எனும் புதினத்தில் தோன்றுகின்றனர்.
வெளி இணைப்புகள்
பகுப்பு:1709 பிறப்புகள் பகுப்பு:1776 இறப்புகள் பகுப்பு:பிரித்தானிய வானியலாளர்கள்
ஸ்ரீராமுலு
ஸ்ரீராமுலு (B. Sriramulu, 8 ஆகஸ்ட் 1971) ஒரு இந்திய அரசியல்வாதி ஆவார். இவர் பாரதிய ஜனதா கட்சி சேர்த்தவர்.கர்நாடக மாநில சுகாதார துறை மற்றும் பிற்படுத்தப்பட்டதுறை அமைச்சர். தற்போதைய பெல்லாரி சட்டமன்ற உறுப்பினர் ஆவார். முன்னாள் பெல்லாரி மக்களவைத் தொகுதியிலிருந்து தேர்ந்தெடுக்கப்பட்ட நாடாளுமன்ற உறுப்பினரும் ஆவார்.
மேற்கோள்கள்
பகுப்பு:கர்நாடக அரசியல்வாதிகள் பகுப்பு:வாழும் நபர்கள் பகுப்பு:1971 பிறப்புகள் பகுப்பு:பாரதிய ஜனதா கட்சி அரசியல்வாதிகள்
வீரபத்திரசுவாமி கோயில், குரவி
வீரபத்திரசுவாமி கோயில், குரவி, இந்தியாவின் தெலங்கானா மாநிலத்தில் வாரங்கல் மாவட்டத்தில் உள்ள குரவி   எனும் கிராமத்தில் அமைந்துள்ள பண்டைய கோயில் ஆகும்.
அமைவிடம்
வீரபத்திரசுவாமி கோயில் வாரங்கல் நகரத்திலிருந்து 70 கி மீ தொலைவிலும், மெகபூபாபாத்  நகரத்திலிருந்து 11 கி மீ தொலைவிலும் உள்ளது.
வரலாறு
வீரபத்திரர் மற்றும் பத்திரகாளிக்கு அர்ப்பணிக்கப்பட்ட இக்கோயிலை வாரங்கல் ஆட்சியாளர்களான காகாதீய அரச குலத்தினர்  கட்டி  வழிபட்டனர்.
அ. ஜெயராஜ்
'''அ. ஜெயராஜ்''' மார்த்தாண்டம், கன்னியாகுமரி மாவட்டத்தை சார்ந்த தமிழக அரசியல்வாதி ஆவார். இவர் மறுமலர்ச்சி திராவிட முன்னேற்றக் கழகம் கட்சியில் ஆட்சிமன்றக்குழு உறுப்பினராக செயல்பட்டு வருகிறார்.
மேலும் மார்த்தாண்டத்தில் ஆ.பி.அப்பாவு நாடார் துணிக்கடை நடத்திவருகிறார். இவர் தொடர்ந்து தீவிர அரசியலில் ஈடுபட்டு வருகிறார்.
மேற்கோள்கள்
பகுப்பு:வாழும் நபர்கள் பகுப்பு:கன்னியாகுமரி மாவட்ட நபர்கள் பகுப்பு:தமிழக அரசியல்வாதிகள் பகுப்பு:மறுமலர்ச்சி திராவிட முன்னேற்றக் கழக அரசியல்வாதிகள்
இருபாலியம்
இருபாலியம் (Androgyny) என்பது ஆண்பால் பண்புகளும் பெண்பால் பண்புகளும் ஒரு தெளிவற்ற வடிவத்தில் இணைந்த கூட்டாகும். மனிதர்களில் பாலியல் வேறுபாடு, பாலின அடையாளம், பாலின வெளிப்பாடு அல்லது பாலியல் அடையாளம் குறித்து இருபாலியம் வெளிப்படுத்தப்படலாம்.
சொற்பிறப்பியல்
1850 ஆம் ஆண்டு முதல் தான் இருபாலி (ஆண்ட்ரோஜினி) ஒரு பெயர்ச்சொல்லாக பயன்பாட்டுக்கு வந்தது. 17 ஆம் நூற்றாண்டின் முற்பகுதியில் இருந்தே  இது உரிச்சொல்லாக பயன்பட்டு  வருகிறது, மேலும் இது பழைய (14 ஆம் நூற்றாண்டு)  பிரெஞ்சு மற்றும் ஆங்கிலம் ( c. 1550  ) கால ஆண்ட்ரோஜின் என்ற  சொல்லின்அடிப்படையில்  பெறப்பட்டதாகும். ἀνδρόγυνος மொழியில் ஆன்ட்ரோ (andro) என்பது ஆணையும்  கினி என்பது  (gunē, gyné,)  பெண் எறும்பு அல்லது பெண்னைக் குறிக்கும். androgynus. என்ற இலத்தீன் மூலத்திலிருந்து பெறப்பட்ட ஆண்ட்ரோஜின் என்ற பழைய சொல் இன்னும் ஒன்றுடன் ஒன்று தொடர்புடைய பொருள்களைக் கொண்ட பெயர்ச்சொல்லாக பயன்பாட்டில் உள்ளது.
வரலாறு
மனிதர்களிடையே இருபாலி என்பது- உயிரியல் பாலின பண்புகள், பாலின அடையாளம் அல்லது பாலின வெளிப்பாடு ஆகியவற்றின் அடிப்படையில் வெளிப்படுத்தப்படுகிறது - ஆரம்பகால வரலாற்றிலிருந்தும் உலக கலாச்சாரங்களிலிருந்தும் இதற்கான சான்றளிக்கப்படுகிறது. பண்டைய சுமேரியாவில், இருபாலிகள் மற்றும் இருபாலுயிரி ஆண்கள் இன்னனாவின் வழிபாட்டில் பெரிதும் ஈடுபட்டனர். இனான்னாவின் கோவில்களில் காலா என்று அழைக்கப்படும் பாதிரியார்கள் குழு பணியாற்றியது. அங்கு அவர்கள் இரங்கற்பாக்கள், புலம்பலையும் செய்தனர். காலாக்கள் பெண் பெயர்களைச் சூட்டிக் கொண்டனர். சுமேரிய மொழியைப் பேச்சுவழக்கில் பேசினார். இந்த பணி பாரம்பரியமாக பெண்களுக்கு ஒதுக்கப்பட்டிருந்தது. மேலும் காலாக்கள் தற்பால்சேர்க்கையில் ஈடுபட்டதாகத் தெரிகிறது. பிற்கால மெசொப்பொத்தேமிய கலாச்சாரங்களில், குர்காரே மற்றும் அஸ்ஸினு ஆகியோர் இஷ்தர் ( கிழக்கு செமிடிக் மொழியில் இன்னன்னாவிற்குச் சமமான) தெய்வத்தின் ஊழியர்களாக இருந்தனர், அவர்கள் பெண் ஆடைகளை அணிந்து இஷ்தரின் கோவில்களில் போர் நடனங்களை நிகழ்த்தினர். பல அக்காடியன் பழமொழிகள் அவர்கள் ஓரினச்சேர்க்கையில் ஈடுபட்டிருக்கலாம் என்று கூறுகின்றன. மெசொப்பொத்தேமியா குறித்த தனது எழுத்துக்களுக்காக அறியப்பட்ட மானுடவியலாளர் க்வென்டோலின் லீக், இந்த நபர்களை சமகால இந்திய ஹிஜ்ராக்களுடன் ஒப்பிட்டுள்ளார். ஒரு அக்காடியன் பாடலில், இஷ்தர் தெய்வம் ஆண்களை பெண்களாக மாற்றுவதாக விவரிக்கப்பட்டுள்ளது.
ஹெர்மாஃப்ரோடிடஸ் மற்றும் சல்மாசிஸ், என்ற பண்டைய கிரேக்க புராணத்தின் இரண்டு தெய்வங்களும் அழியாதவையாக இணைந்தன - மேற்கத்திய கலாச்சாரத்தில் பல நூற்றாண்டுகளாகப் இந்தக் குறிப்பு பயன்படுத்தப்பட்டு வந்துள்ளது. இருபாலியம் பற்றியும் தற்பால்சேர்க்கை பற்றியும் பிளேட்டோவின் சிம்போசியத்தில் அரிஸ்டோபனெஸ் என்பவர் பார்வையாளர்களிடம் சொல்லும் ஒரு கட்டுக்கதையில் காணப்படுகின்றன. இவர்கள் இருவரின் உடல்கள் பின்புறம் இணைக்கப்பட்டு ஒட்டியபடி இருந்தனர். இவர்கள் கோள வடிவத்தில் உருண்டு சென்றனர் என இந்தத் தொன்மவியல் கதைகள் கூறுகின்றன. மேலும் பூமியில் மூன்று பாலினங்கள் இருந்தன: சூரியனில் இருந்து இறங்கிய ஆண், பூமியிலிருந்து தோன்றிய பெண் சந்திரனில் இருந்து வந்த ஆண்-பெண் மக்கள் (இரு இணைந்த உடல்கள்).எனவும் இவை குறிப்பிடுகின்றன. இந்த மூன்றாம் பிரிவு இருபாலிகளைக் குறிக்கிறது. இந்த கோளவடிவில் இணைந்த மக்கள் தெய்வங்களைக் கைப்பற்ற முயற்சித்தனர். ஆனால் தோல்வியுற்றனர். ஜீயஸ் பின்னர் அவற்றை பாதியாக வெட்ட முடிவு செய்தார், பின்னர் வெட்டப்பட்ட மேற்பரப்புகளை அப்பல்லோ சரிசெய்தார், மீண்டும் கடவுள்களை மீறக்கூடாது என்பதற்கான நினைவூட்டலாக தொப்புளை விட்டுவிட்டார். அவர்கள் அவ்வாறு செய்தால், அவர் ஒரு காலில் சுற்றித் திரிவதற்காக அவற்றை மீண்டும் இரண்டாகப் பிரிப்பார். ஓரினச்சேர்க்கை வெட்கக்கேடானது அல்ல என்று பிளேட்டோ குறிப்பிடுகிறார். இருபாலிக்கு முன்னர் எழுதப்பட்ட குறிப்புகளில் இதுவும் ஒரு சான்றாகும். ஆண்ட்ரோஜினியின் பிற ஆரம்ப குறிப்புகளில் வானியல் குறிப்புகளும் அடங்கும், வானியலில் இருபாலி என்பது சில நேரங்களில் சூடாகவும் சில நேரங்களில் குளிராகவும் இருக்கும் கிரகங்களுக்கு வழங்கப்பட்ட பெயர்.
அலெக்ஸாண்டிரியாவின் பிலோ போன்ற தத்துவஞானிகளும், ஆரம்பகால கிறிஸ்தவ தலைவர்களான ஆரிஜென் மற்றும் நைசாவின் கிரிகோரி போன்றவர்களும் இருபாலி குறித்த கருத்தை "மனிதர்களின் அசல் மற்றும் சரியான நிலை" என்று தொடர்ந்து ஊக்குவித்தனர். இடைக்கால ஐரோப்பாவில், இருபாலியம் என்ற கருத்து கிறிஸ்தவ இறையியல் விவாதம் மற்றும் ரசவாதக் கோட்பாடு இரண்டிலும் முக்கிய பங்கு வகித்தது. தமாஸ்கஸ் நகர யோவான் மற்றும் ஜான் ஸ்கொட்டஸ் எரியுஜெனா போன்ற செல்வாக்கு மிக்க இறையியலாளர்கள் ஆரம்பகால திருச்சபைத் தந்தையர்களால் முன்மொழியப்பட்ட, வீழ்ச்சிக்கு முந்தைய இருபாலியத்தை தொடர்ந்து ஊக்குவித்தனர், அதே நேரத்தில் மற்ற மதகுருமார்கள் சமகால "ஹெர்மாஃப்ரோடைட்டுகளின்" சரியான பார்வையையும் சிகிச்சையையும் விவரித்து விவாதித்தனர்.
சின்னங்கள் மற்றும் உருவப்படம்
thumb| காடூசியஸ் பண்டைய மற்றும் இடைக்கால உலகங்களில், இருபாலிகள், திருநங்கைகளைக் குறிக்க காடூசியஸ் என்ற சின்னம் பிரதிநிதித்துவப்படுத்தப்பட்டது. பண்டைய கிரேக்க-ரோமானிய புராணங்களில் உருமாறும் சக்தி கொண்ட ஒரு மந்திரக்கோலாக இது  குறிப்பிடப்படுகிறது..
காடுசியஸ் டைரேசியஸ் என்பவரால் உருவாக்கப்பட்டது. மேலும் பாம்புகள் இணச்சேர்க்கையின் போது இவர் அவற்றை அடித்ததால்  கிடைத்த தண்டனையாக ஜூனோ கடவுளால் ஒரு பெண்ணாக அவர் மாற்றப்பட்டதைக் குறிக்கிறது.
காடூசியஸ் பின்னர் ஹெர்ம்ஸ்/ புதன் கோளுக்கான வானியல் குறியீடாகவும்    ஹெர்மாஃப்ரோடைட்டுக்கான தாவரவியல் அடையாளத்திற்கும் அடிப்படையாக கொண்டு செல்லப்பட்டது. இந்த அடையாளம் இப்போது சில சமயங்களில் திருநங்கைகளுக்கும் பயன்படுத்தப்படுகிறது.
இடைக்கால மற்றும் நவீன காலத்திற்கு முந்தைய காலத்தில் மற்றொரு பொதுவான இருபாலரது அம்சமும் இணைந்த ரெபிஸ் என்ற  சின்னம் பயன்படுத்தப்பட்டது  இது பெரும்பாலும் சூரியஒளி மற்றும் சந்திர கருக்கள் கொண்டு தோன்றிய ஆண் மற்றும் பெண் உருவம். ஆகும். இன்னொரு சின்னம் சன் கிராஸ் என்று அழைக்கப்படுகிறது, இது ஆணுக்கு சிலுவையையும் பெண்ணுக்கு வட்டக்குறியீட்டை யும் ஒன்றிணைத்த சின்னமாகும்.. இந்த அடையாளம் இப்போது பூமிக் கோளின் வானியல் சின்னமாகும்.
வெளி இணைப்புகள்
பகுப்பு:பாலியல் பகுப்பு:ந.ந.ஈ.தி
எசு. அப்துல் நசீர்
நீதிபதி '''சை. அப்துல் நசீர்' (Syed Abdul Nazeer''; பிறப்பு: சனவரி 5, 1958, மூதபித்ரிக்கு அருகிலுள்ள பெலுவாயில் ) என்பவர் ஆந்திரப் பிரதேசத்தின் தற்போதைய ஆளுநர் ஆவார். இவர் இந்திய உச்ச நீதிமன்றத்தின் முன்னாள் நீதிபதி ஆவார். இவர் கர்நாடக உயர்நீதிமன்றத்தின் முன்னாள் நீதிபதி ஆவார்.
வாழ்க்கை & கல்வி
அப்துல் நசீர் கர்நாடகாவின் கடலோர கர்நாடகாவின் கனரா பகுதியைச் சேர்ந்த ஒரு முசுலீம் குடும்பத்தில் பிறந்தார். இவருடைய தந்தை பகிர் சாஹேபின் ஆவார். இவருக்கு ஐந்து உடன்பிறப்புகள் உள்ளனர். இவர் பெலுவாய் மற்றும் மூதபித்ரியில் வளர்ந்தார். மூதபித்ரி மகாவீர கல்லூரியில் இளநிலை வணிகவியல் பட்டப்படிப்பை முடித்தார். பின்னர் மங்களூருவில் உள்ள கோடியல்பைலில் உள்ள எசு. டி. எம். சட்டக் கல்லூரியில் (முன்னர் " ஸ்ரீ தர்மசாதலா மஞ்சுநாதேசுவரா சட்டக் கல்லூரி" என்று அறியப்பட்டது) சட்டப் பட்டம் பெற்றார்
நீதிபதியாக
சட்டப் பட்டம் பெற்ற பிறகு, நசீர் 1983-ல் வழக்கறிஞராகப் பதிவு செய்து பெங்களூருவில் உள்ள கர்நாடக உயர் நீதிமன்றத்தில் பயிற்சி பெற்றார். மே 2003-ல், கர்நாடக உயர் நீதிமன்றத்தின் கூடுதல் நீதிபதியாக நசீர் நியமிக்கப்பட்டார். பின்னர் இதே உயர்நீதிமன்றத்தின் நிரந்தர நீதிபதியாக நியமிக்கப்பட்டார். பிப்ரவரி 2017-ல், கர்நாடக உயர் நீதிமன்றத்தின் நீதிபதியாகப் பணியாற்றியபோது, நசீர் இந்திய உச்ச நீதிமன்ற நீதிபதியாகப் பதவி உயர்வு பெற்றார். உயர் நீதிமன்றங்களின் தலைமை நீதிபதியாக இல்லாமல், இப்பதவிக்கு நேரடியாகப் பதவி உயர்வு பெற்ற மூன்றாவது நீதிபதி இவராவார்.
உச்சநீதிமன்ற நீதிபதியாக
2017ஆம் ஆண்டு பிப்ரவரியில் உச்சநீதிமன்ற நீதிபதியாகப் பதவியேற்ற நசீர், 2017ஆம் ஆண்டு சர்ச்சைக்குரிய முத்தலாக் வழக்கினை விசாரித்த ஒரே இசுலாமிய நீதிபதியாக அப்துல் நசீர் இருந்தார். இசுலாமியச் சட்ட முறைமையின் கீழ் முத்தலாக் (தலாக்-இ-பித்தாத்) நடைமுறைக்குச் செல்லுபடியாகும் என்பதை நீதிபதி நசீரும் மற்ற ஒரு நீதிபதியும் உறுதி செய்த போதிலும், 3:2 பெரும்பான்மையால் இருக்கையால் தடைசெய்யப்பட்டது. இசுலாமிய சமூகத்தில் திருமணம் மற்றும் விவாகரத்து தொடர்பான சட்டத்தை 6 மாதங்களில் கொண்டு வர மத்திய அரசு முடிவு செய்திருந்தது. முத்தலாக் தொடர்பாக அரசு சட்டம் இயற்றும் வரை, கணவர்கள் மனைவிக்கு முத்தலாக் கூறுவதற்குத் தடை விதிக்கப்படும் என நீதிமன்றம் கூறியிருந்தது.
மேற்கோள்கள்
பகுப்பு:1958 பிறப்புகள் பகுப்பு:வாழும் நபர்கள் பகுப்பு:இந்திய முஸ்லிம்கள் பகுப்பு:ஆந்திரப் பிரதேச ஆளுநர்கள் பகுப்பு:இந்திய உச்ச நீதிமன்ற நீதிபதிகள் பகுப்பு:தட்சிண கன்னட மாவட்ட நபர்கள்
சீதாபூர்
சீதாப்பூர் (Sitapur), வட இந்தியாவில் உள்ள உத்தரப் பிரதேசம் மாநிலத்தின் சீதாப்பூர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். மாநிலத் தலைநகரான லக்னோவிற்கு வடக்கே 88 கிலோ மீட்டர் தொலைவில் சீதாபூர் நகரம் உள்ளது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி வார்டுகளும், வீடுகளும் கொண்ட நகரத்தின் மக்கள் தொகை 177,234 ஆகும். அதில் ஆண்கள் 92,696 மற்றும் பெண்கள் 84,538 ஆக உள்ளனர். பாலின விகிதம் 1000 ஆண்களுக்கு 912	 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 19,794 ஆகவுள்ளனர். இதன் சராசரி எழுத்தறிவு 80.57%	 ஆகவுள்ளது. இதன் மக்கள் தொகையில் இந்துக்கள் 71.21%, இசுலாமியர் 27.66%, சீக்கியர்கள் 0.42%, கிறித்தவர்கள் 0.28 % மற்றும் பிறர் 0.43% ஆகவுள்ளனர்.
இருப்புப் பாதைகள்
சீதாபூர் இரண்டு இரயில் நிலையங்களைக் கொண்டது. ஒன்று சீதாப்பூர் கண்டோன்மெண்ட் இரயில் நிலையம். மற்றொன்று சீதாப்பூர் சந்திப்பு இரயில் நிலையம் ஆகும். லக்னோ, கரக்பூர், மொராதாபாத் போன்ற நகரங்களுடன் இருப்புப் பாதை மூலம் இணைக்கப்பட்டுள்ளது.
சாலைப்போக்குவரத்து
லக்னோ-புது தில்லியை இணைக்கும் தேசிய நெடுஞ்சாலை எண் 24 மற்றும் 30 சீதாப்பூர் நகரம் வழியாகச் செல்கிறது.
வெளி இணைப்புகள்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும் சீதாப்பூர் மாவட்டம்
திரைப்படத் தொடர்
ஒரு திரைப்படத் தொடர் என்பது ஒரே கற்பனையான பிரபஞ்சத்தை பகிர்ந்து கொள்ளவது அல்லது தொடர்ச்சியான தொடர்புடைய திரைப்படங்களை பகிர்ந்துகொள்ளும் ஒரு தொகுப்பாகும்.
தமிழ்த் திரைப்படத்துறை
தமிழ்த் திரைப்படத்துறையில் ஆரம்பித்தில் இருந்து 2010கள் வரை திரைப்படத் தொடர் எடுப்பது மிகவும் குறைவு. 1979 ஆம் ஆண்டு கமல்ஹாசன் நடிப்பில் கல்யாணராமன் என்ற திரைப்படம் வெளியானது. அதை தொடர்ந்து 1985 ஆம் ஆண்டு ஜப்பானில் கல்யாண ராமன் என்ற பெயரில் இரண்டாம் பாகம் வெளியானது. இதுவே தமிழ் திரைப்படத்துறையின் முதல் திரைப்படத்தொடர் ஆகும்.
மேற்கோள்கள்
பகுப்பு:திரைப்படம் தயாரித்தல்
திருநங்கையாக்கப்பட்டோர்
thumb|250x250px| ஒட்டோமான் இம்பீரியல் அரண்மனை அந்தப்புரத்தில்  கருப்பரின திருநங்கையாக்கப்பட்டோர்களின் தலைவரான ஹரேம் ஆசா. திருநங்கையாக்கப்பட்டோர் (Eunuch) பொதுவாக சமூகத்தில் ஒரு குறிப்பிட்ட பணிக்காக அல்லது சமூக சேவைக்காக, ஒரு ஆணை அவரின் ஆண்குறி நீக்கி பெண்ணாக மாற்றும் செயலால் உருவாக்கப்பட்ட திருநங்கைகளைக் குறிக்கிறது.
கி.மு. 21 ஆம் நூற்றாண்டில் சுமேரிய நகரமான லகாஷிலிருந்து திருநங்கைகளை உருவாக்கப்பட்டதாக ஆவணப் பதிவுகள் காணப்படுகின்றன. ஆயிரக்கணக்கான ஆண்டுகளில், அவர்கள் பல கலாச்சாரங்களில் பலவிதமான செயல்பாடுகளைச் செய்துள்ளனர்: அரசவைப் பணியாளர்கள் அல்லது அதற்கு சமமான வீட்டுத் தொழிலாளிகள், பழங்குடியினப்பாடகர்கள், மத வல்லுநர்கள், வீரர்கள், அரச காவலர்கள், அரசாங்க அதிகாரிகள் மற்றும் பெண்கள் அல்லது அந்தப்புர ஊழியர்கள் அல்லது பாதுகாவலர்கள் என பல சேவைகளை செய்துள்ளனர்.
திருநங்கையாக்கப்பட்டோர்கள் பொதுவாக இராணுவம், பிரபுத்துவம் அல்லது தங்கள் சொந்தக் குடும்பத்திற்கு விசுவாசம் கொண்டிருக்க மாட்டார்கள் என்று கூறப்படுகிறது (சந்ததியோ அல்லது மற்றவர்களோ இல்லாதவர்கள்) 'சந்ததியற்ற'. அவர்களின் நிலை பொதுவாக அவர்களின் சமூக அந்தஸ்தைக் குறைப்பதால், இவர்கள் எளிதில் மாற்றப்படலாம் அல்லது எதிர்விளைவு இல்லாமல் கொல்லப்படலாம். அந்தப்புரப் பணியாளர்கள், திருநங்கையாக்கப்பட்டோர்கள் இரண்டையும் கொண்ட கலாச்சாரங்களில், திருநங்கையாக்கப்பட்டோர்கள் சில நேரங்களில் அந்தப்புர ஊழியர்களாகப் பயன்படுத்தப்பட்டனர்.
சொற்பிறப்பியல்
திருநங்கையாக்கப்பட்டோரைக் குறிக்கும் யூனக் என்ற கிரேக்க வார்த்தை யூனக்கோசு  என்பதிலிருந்து வருகிறது, கிமு 6 ஆம் நூற்றாண்டின் நகைச்சுவைக் கவிஞரும், கூட்டுச் சொற்களைக் கண்டுபிடித்தவருமான ஹிப்போனாக்ஸின், நூலில் இந்த யூனுக்கோசு என்ற சொல் முதன்முதலில் பயன்படுத்தப்பட்டுள்ளது. “சிறந்த உணைவை நேசிக்கும் ஒரு உணவுக் காதலன் தனதுதோட்டத்தில் விளைந்த உணவை ஒவ்வொரு நாளும் ஓய்வு நேரத்தில்பகட்டாக உட்கொண்டார். டுனா மற்றும் பூண்டு-தேன் சீஸ் பாட் ஆகியவற்றை லாம்ப்சசீன்  யூனூக்கோசுவைப் போல பகட்டாக உட்கொண்டார்” என அவன் நன்றாக உண்பதை அசெர்பிக் கவி ஒருவர் விவரிக்கிறார்.
பகுதி மற்றும் சகாப்தத்தின் அடிப்படையில்
அசீரிய சட்டத்தின் கீழ் ஓரினச்சேர்க்கை செயல்கள் ஆண்குறியினை நீக்குதல் மூலம் தண்டிக்கப்படுகின்றன. thumb| ஒரு அசீரிய அரச உதவியாளர், ஒரு திருநங்கையாக்கப்பட்டோரைச் சித்தரிக்கும் சுண்ணாம்பு சுவர் நிவாரணம். ஈராக்கின் நிம்ருட்டில் உள்ள மத்திய அரண்மனையிலிருந்து கிமு 744-727. பண்டைய ஓரியண்ட் அருங்காட்சியகம், இஸ்தான்புல் திருநங்கையாக்கப்பட்டோர்கள் அசீரியப் பேரரசிலும் (கி.மு. 850 வரை கி.மு. 622 வரை) எகிப்திய பார்வோனின் நீதிமன்றத்திலும் (கிளியோபாட்ராவுடன் முடிவடைந்த தாலமீஸ் என்று அழைக்கப்படும் லாகிட் வம்சம் வரை, கி.மு. 30,) செல்வாக்குள்ள நபர்களாக இருந்தனர். சில சமயங்களில் திருநங்கையாக்கப்பட்டோர்கள் சிம்மாசனத்தின் வயது குறைந்த வாரிசுகளுக்கான அரசப் பிரதிநிதியாகப் பயன்படுத்தப்பட்டனர், ஏனெனில் இம்முறை நியோ-ஹித்திக் மாநிலமான கார்கெமிசில் காணப்பட்டது திருநங்கையாக்கப்பட்டோர்கள் அரசப் பிரதிநிதியாக நியமிக்கப்படுதல் அகாமனிசியப் பெர்சியர்களிடையே முழுமையாக நிறுவப்பட்ட செயல்பாடாக மாறியது. திருநங்கையாக்கப்பட்டோர்கள் அகாமனிசிய நீதிமன்றத்தில் சக்திவாய்ந்த பதவிகளை வகித்தனர். அகாமனிசிய ப் பேரரசின் மூன்று மற்றும் நான்காம் ஆர்டார்செர்க்சு அரசவையில் முதன்மை அமைச்சராக இருந்து  தலைமை அமைச்சராகவும் அந்தரங்க ஆலோசகராக உயர்ந்த போகோஸ், மூன்றாம் டேரியசால் கொல்லப்படும் வரை அரசாங்கத்தின் பின்னிருந்து முதன்மை சக்தியாகச் செயல்பட்டார்.
சீனா
thumb|213x213px| மந்திரிகளின் குழு. கி.பி 706 இல் இளவரசர் ஜாஙுவாய் கல்லறையிலிருந்து சுவரோவியம். சீனாவில், ஆண்குறி மற்றும் விந்தணுக்களை அகற்றுவது குறி நீக்கத்தில் அடங்கும். இரண்டு உறுப்புகளும் ஒரே நேரத்தில் கத்தியால் வெட்டப்பட்டன. இடது|thumb|240x240px| 1908 க்கு முன்னர் அரண்மனையிலிருந்து  திருநங்கையாக்கப்பட்டோரால்  பேரரசி கொண்டு செல்லப்படுகிறார்
thumb| 1912 ஆம் ஆண்டு இம்பீரியல் அரண்மனையில் [[உதுமானியப் பேரரசு|ஓட்டோமான் சுல்தான் அப்துல் ஹமீத் II இன் தலைமைப் பணியாள்-திருநங்கையாக்கப்பட்டோர். ]]
வெளி இணைப்புகள்
பகுப்பு:பாலினம் பகுப்பு:மனித உரிமை மீறல்கள் பகுப்பு:அடையாளம் பகுப்பு:பாலினப் பயில்வுகள் பகுப்பு:ந.ந.ஈ.தி
சகஸ்வான்
சகஸ்வான் (Sahaswan) வட இந்தியாவில் அமைந்த உத்தரப் பிரதேசம் மாநிலத்தில் மேற்கே உள்ள பதாயூன் மாவட்டத்தில் உள்ள நகராட்சி ஆகும். இது மாவட்டத் தலைமையிடமான பதாவுன் நகரத்திலிருந்து 40 கிலோ மீட்டர் தொலைவிலும்; மாநிலத் தலைநகரான லக்னோவிற்கு  வடமேற்கே 291 கிலோ மீட்டர் தொலைவிலும் உள்ளது.
பெயர்க் காரணம்
மகிழ்மதியை தலைநகராகக் கொண்டு ஆண்ட ஆயிரம் கைகள் படைத்த கார்த்தவீரிய அருச்சுனன் பெயரால் இந்நகரத்தின் பெயர் ஆயிற்று.
மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 25 வார்டுகளும், 11,094 வீடுகளும் கொண்ட சகஸ்வான் நகரத்தின் மக்கள் தொகை 66,204 ஆகும். அதில் ஆண்கள் 34,467 மற்றும் பெண்கள்  31,737 ஆக உள்ளனர். பாலின விகிதம் 1000 ஆண்களுக்கு 921  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10984 (16.59%) ஆகவுள்ளனர். இதன் சராசரி எழுத்தறிவு 39.61% ஆகவுள்ளது. இதன் மக்கள் தொகையில் இந்துக்கள் 30.98%, இசுலாமியர் 68.50% மற்றும் பிறர் 0.09% ஆகவுள்ளனர்.
மேற்கோள்கள்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும் பதாயூன் மாவட்டம்
செம்மார்புக் கானாங்கோழி
செம்மார்புக் கானாங்கோழி [Ruddy-breasted crake (Zapornia fusca)] ராலிடே குடும்பத்தைச் சேர்ந்த ஒரு நீர்ப்பறவை ஆகும். இந்தியாவில் தொடங்கி அதற்குக் கிழக்காக உள்ள பல நாடுகளிலும் இலங்கையிலும் இதன் வாழ்விடம் பரந்து இருப்பினும், காண்பதற்கு அரிதான பறவையாகவே இது உள்ளது.
உடலமைப்பும் கள அடையாளங்களும்
நாகணவாய்ப் புள்ளை ஒத்த அளவை உடையது (நீளம் - 21 cm முதல் 23 cm). ஆணும் பெண்ணும் ஒரே தோற்றம் கொண்டிருக்கும். இருப்பினும், பெண் பறவை சற்று வெளிர் நிறத்துடன் இருக்கும்.
சிவந்த கண்; காய்ந்த மரப்பட்டையையொத்த சாம்பல் கலந்த பழுப்பு நிற மேற்பாகம், செம்மண் நிற அடிப்பகுதி. கால்களும் விரல்களும் சிவப்பு. கருநிற வாலின் அடிப்பகுதியிலுள்ள இறகுத் தொகுதியில் மெல்லிய வெண் பட்டைகள் காணப்படும்; இளவயதுப் பறவையின் அடிப்பாகத்தில் மெல்லிய வெண் பட்டைகள் இருக்கும்.
பரவல்
இந்தியா, இலங்கை, நேபாளம், பூட்டான், வங்கதேசம் தொடங்கி பெரும்பாலான தென்கிழக்கு ஆசிய நாடுகள், தைவான், கொரியா, ஜப்பான் மற்றும் சீனாவின் சில பகுதிகளில் இவற்றைக் காணலாம். இந்தியாவில் மத்தியப் பிரதேசம் உள்ளிட்ட சில உள்நாட்டுப் பகுதிகள் நீங்கலாக பெரும்பாலான மாநிலங்களில் காணலாம்.
தமிழ்நாட்டில் சென்னை (குறிப்பாக, பள்ளிக்கரணை சதுப்புநிலம்) அதனையொட்டிய சில பகுதிகள், திருச்சி, மதுரை, சேலம் ஆகிய இடங்களிலும் இக்கானாங்கோழி பதிவு செய்யப்பட்டுள்ளது; பெரும்பாலான தென் தமிழகப் பகுதிகளில் இது பதிவு செய்யப்படவில்லை. மேலும், இவை குறைந்த எண்ணிக்கையிலேயே காணப்படுகின்றன.
வாழ்விடம்
நாணல் அதிகமுள்ள சதுப்பு நிலங்கள், ஓடைக் கரைகள், ஏரிக்கரைகள், புற்கள் நிறைந்த ஈரநிலங்கள், நெல்வயல்களின் கரைப்பகுதிகள், புதர் மண்டிய காட்டுப் பகுதிகள்.
உணவு
சிப்பியின மெல்லுடலிகள், நீர்வாழ் பூச்சிகள் அவற்றின் புழுக்கள், விதைகள், சதுப்புநிலத் தாவரங்களின் தண்டுகள்.
மேற்கோள்கள்
பகுப்பு:தமிழ்நாட்டில் காணப்படும் பறவைகள் பகுப்பு:இலங்கைப் பறவைகள் பகுப்பு:தெற்காசியப் பறவைகள்
பிரம்மேஸ்வரர் கோயில்
பிரம்மேஸ்வரர் கோயில் (Brahmeswara Temple) பொ.ஊ. 1058-இல் கட்டப்பட்டு, பிரம்மேஷ்வரருக்கு அர்பணிக்கப்பட்ட இந்துக் கோயிலாகும். இக்கோயில் வட இந்தியப் பஞ்சாயதனக் கட்டிடக் கலை நயத்தில் கட்டப்பட்டுள்ளது. பிரம்மேஸ்வரர் கோயில் இந்தியாவின் ஒடிசா மாநிலத்தின் தலைநகரான புவனேஸ்வரில் அமைந்துள்ளது.
இக்கோயிலின் உள்ளும், வெளிலும் கல்வெட்டுக் குறிப்புகள் நிறைந்துள்ளது. பொ.ஊ. பதினெட்டாம் நூற்றாண்டில் இக்கோயில் மறுசீரமைக்கப்பட்ட போது, அங்கிருந்த கல்வெட்டுக் குறிப்புகள் மூலம், இக்கோயிலை சந்திர குல மன்னர் உத்யோதகேசரியின் தாயான கோலவதி தேவியால் பொ.ஊ. 1058-இல் கட்டப்பட்டதாக அறியப்படுகிறது. இக்கோயிலின் பதிவுகள் குறித்த கல்வெட்டுகள் தற்போது கொல்கத்தா அரசு அருங்காட்சியகத்தில் உள்ளது.
கட்டிடக் கலை
மணற்கல்லால் கட்டப்பட்ட பிரம்மேஸ்வரர் கோயில் வட இந்தியப் பஞ்சயாதனக் கட்டிடக் கலை நயத்தில் கட்டப்பட்டுள்ளது. மூலவரான பிரம்மேஸ்வரரின் கருவறையின் நான்கு மூலைகளில் நான்கு தெய்வங்களின் சிறு துணைக் கோயில்கள் அமைந்துள்ளது.
கோயிலின் விமானம் 18.96 மீட்டர் உயரம் கொண்டது. இக்கற்கோயில் மரச்சிற்பங்களுடன் கூடியது. இக்கோயிலின் மொத்த அமைப்பும் பிரமிடு வடிவிலானது.
இக்கோயிலின் கட்டிட அமைப்பில், கருவறை மற்றும் மகா மண்டபத்தை இணைக்கும் அந்தராளம் எனும் முற்ற வெளியுடன் கூடியது.
கோயில் கதவுகளில் எண் திசைக் காவலர்களான திக்பாலகர்களின் சிற்பங்கள் பொறிக்கப்பட்டுள்ளது. மனிதத் தலையும், திரிசூலத்தையும் ஏந்திய சாமுண்டி ஒரு பிணத்தின் மீது நிற்கும் சிற்பமும், கொடூரப் பார்வையுடன் கூடிய ருத்திரன் மற்றும் பிற தேவதைகளின் சிற்பங்கள்  இக்கோயிலில் செதுக்கப்பட்டுள்ளது.
வெளி இணைப்புகள்
பகுப்பு:ஒரிசாக் கோயில்கள் பகுப்பு:இந்திய இந்துக் கோயில்கள் பகுப்பு:இந்தியக் கோயில்கள் பகுப்பு:சிவன் கோயில்கள்
பர்கத் (கே - 78 - 13) (நெல்)
பர்கத் (கே - 78 - 13) (Barkat (K-78-13) எனப்படும் இது; 1978 ஆம் ஆண்டு அறிமுகப்படுத்தப்பட்ட, மத்தியகால நெல் வகையாகும். 135 - 145 நாட்களில் அறுவடைக்கு வரக்கூடிய இந்த நெல் இரகம், சைன் - ஈஐ (Shine-ei ), மற்றும் ச - 971 (Ch-971) எனும் நெல் இரகங்கத்தையும் இணைத்து உருவாக்கப்பட்ட நெல் வகையாகும். குளிர்ச்சியான அதி உயர நிலப் பகுதிகளில் நன்கு வளரத் தக்க இந்த நெற்பயிரின் தானியமணிகள், குட்டையாக தடித்து காணப்படுகிறது. 90 - 95 சென்டிமீட்டர் (90-95 cm) அரைக் குள்ளப் பயிராகவும், ஒரு எக்டேருக்கு சுமார் 4700 கிலோ (47 Q/h) மகசூல் தரவல்லதுமான இது, வட இந்திய பகுதியான சம்மு காசுமீர் மாநிலத்தில் பெரும்பான்மையாக பயிரிடப்படுகின்றது.
ஜாமினி ராய்
ஜாமினி ராய் (Jamini Roy) (11 ஏப்ரல் 1887 - 24 ஏப்ரல் 1972) 1954-இல் பத்ம விபூசன் விருது பெற்ற இந்திய ஓவியர் ஆவார். இவர் இந்திய நுண்கலையில் செல்வாக்கு மிக்கவராக கருதப்பட்டவர். இந்தியாவைப் பாரத மாதாவாக வரைந்த புகழ்பெற்ற ஓவியரான அபநீந்திரநாத்தின் மாணாக்கரில் ஜாமினி ராயும் ஒருவர்.
இளமையும் பின்னனியும்
மேற்கு வங்காள மாநிலத்தின் பாங்குரா மாவட்டத்தின்  பெலியதோர் எனும் கிராமத்தில்  11 ஏப்ரல் 1887-இல் நிலக்கிழார் குடும்பத்தில் பிறந்தவர் ஜாமினி ராய்
பதினாறு வயதில் கொல்கத்தா அரசு ஓவியக் கல்லூரியில் சேர்ந்து, கல்லூரி முதல்வரான அபநீந்திரநாத் தாகூரின் மாணவராகச் சேர்ந்து, பிரித்தானியப் பாணி ஓவியக் கலையைப் பயின்றார். ஜாமினி ராய் 1908-இல் ஓவியத்தில் நுண் கலை பட்டயப் படிப்பை முடித்தர். இந்தியாவின் முக்கியமான ஓவியர்களின் ஒருவரான ஜாமினி ராய் தனது ஓவிய படைப்புகளில் கிராமப்புற சூழல், சாதாரண மக்கள், விலங்குகள் மற்றும் நுண்கலைகளை முன்னிலைப்படுத்தியவர். இதனால் இந்திய ஓவிய வரலாற்றில் முக்கிய இடத்தைப் பெற்றவர்.
வெளி இணைப்புகள்
பகுப்பு:1887 பிறப்புகள் பகுப்பு:1972 இறப்புகள் பகுப்பு:இந்திய ஓவியர்கள் பகுப்பு:ஓவியர்கள் பகுப்பு:பத்ம விபூசண் விருது பெற்றவர்கள் பகுப்பு:மேற்கு வங்காள நபர்கள்
காங்கிரசு சட்ட நூலகம்
காங்கிரசு சட்ட நூலகம் என்பது, ஐக்கிய அமெரிக்க காங்கிரசின் சட்ட நூலகம் ஆகும். இந்த நூலகத்தில் அமெரிக்காவின் முழுமையான சட்ட ஆவணங்களும், உலகின் 240க்கு மேற்பட்ட பிற நாடுகளைச் சேர்ந்த தொகுதிகளும் உள்ளன. 1832 இல் நிறுவப்பட்ட இந்நூலகத்தின் 2.9 மில்லியன் தொகுதிகளுக்கு மேலுள்ள சேகரங்கள் தற்போது காங்கிரசு நூலகத்தின் யேம்சு மாடிசன் நினைவுக் கட்டிடத்தில் வைக்கப்பட்டுள்ளன. உலகின் மிகப் பெரிய சட்ட நூலகம் இதுவே.
தொடக்க ஆண்டுகள்
இந்த முதல் காங்கிரசு நூலகம் 1814 இல் பிரித்தானியர் மாமன்றக் கட்டிடத்தை எரித்தபோது அழிந்துவிட்டது. இதற்குப் பதிலீடாக தாமசு செபர்சனின் நூலகம் 1815 இல் வாங்கப்பட்டது. இதில் ஐக்கிய இராச்சியத்தில் பதிப்பிக்கப்பட்ட 318 நூல்கள் உட்பட 475 நூல்கள் இருந்தன. இவற்றுள் வெர்ஜீனியா மாநிலச் சட்டங்களும், நீதிமன்றத் தீர்ப்புக்களும் அடங்கியிருந்தன. பிற மாநிலங்கள் தொடர்பான நூல்கள் மிகக் குறைவே. நூலகம் மத்திய அரசின் சட்டங்களினதும், உச்ச நீதிமன்றத் தீர்ப்புக்களினதும் பிரதிகளைப் பெற்றுக்கொள்ள முடிந்தாலும், மாநிலச் சட்டங்கள், மாநில நீதிமன்றத் தீர்ப்புக்கள் போன்றவற்ரைப் பெறுவது பல பத்தாண்டுகளுக்குப் பிரச்சினையாகவே இருந்தது.
மேற்கோள்கள்
பகுப்பு:நூலகங்கள்
சனம் சயீத்
சனம் சயீத் (பிறப்பு: பிப்ரவரி 2, 1985) ஒரு பாக்கித்தான் நடிகை, பாடகி மற்றும் முன்னாள் மாடல் ஆவார், இவர் முக்கியமான உருது சினிமா மற்றும் தொலைக்காட்சி நாடகங்களில் பங்கேற்றுள்ளார். மோமிண்டா டுரைட்டின் ஜிந்தகி குல்சார் ஹை படத்தில் கஷாஃப் முர்தாசாவின் பாத்திரத்தினால் மிகவும் பிரபலமானவர். இதற்காக சிறந்த தொலைக்காட்சி நடிகைக்கான லக்ஸ் ஸ்டைல் விருதுகள் உட்பட ஏராளமான பாராட்டுக்களைப் பெற்றிருக்கிறார்.
லாகூரில் திரைப்பட மற்றும் நாடக ஆய்வுகளில் பட்டம் பெற்ற சயீத், 2010 ஆம் ஆண்டு டாம் தொலைக்காட்சித் தொடரில் அறிமுகமானார். 2013 ஆம் ஆண்டு வெளியான காதல் தொடரான ஜிந்தகி குல்சார் ஹை மூலம் சயீத் தனது முதல் வணிக வெற்றியை பெற்றார். மாதா-இ-ஜான் ஹை து (2013), டாக்கியன் (2013), ஜிந்தகி குல்சார் ஹை (2013) மற்றும் கடூரத் (2013), கஹின் சந்த் நா ஷர்மா ஜெயே உள்ளிட்ட பல அதிக வசூல் செய்த தொலைக்காட்சித் தொடர்களில் பெண் கதாபாத்திரத்தில் நடித்து அவர் முக்கியத்துவம் பெற்றார். கஹின் சந்த் நா ஷர்மா ஜெயே (2013), ஏக் கசக் ரெஹ் கெய் (2015), ஃபிராக் (2014) - மேலும் 2015 ஆம் ஆண்டு குடும்ப நாடகமான தியார்-இ-தில் படத்தில் வில்ல கதாப்பாத்திரத்தில் நடித்ததற்காக விமர்சன அங்கீகாரத்தைப் பெற்றார். இதனால் ஹம் விருதுகளில் சிறந்த வில்லனாக பரிந்துரைக்கப்பட்டார். சயீத் கடைசியாக தீடன் தொலைக்காட்சி தொடரில் மோஹிப் மிர்சாவுக்கு ஜோடியாக முக்கிய கதாப்பாத்திரத்தில் நடித்தார்.
தொலைக்காட்சியில் ஒரு முன்னணி நடிகையாக தன்னை நிலைநிறுத்திக் கொண்ட சயீத், 2016 காதல் நகைச்சுவை திரைப்படமான பச்சானா மூலம் திரைப்படங்களில் அறிமுகமானார், பின்னர் அதே ஆண்டில் டோபரா பிர் சே படத்தில் துணை வேடத்தில் தோன்றினார். இவை இரண்டும் லக்ஸ் ஸ்டைல் விருதுகளில் முறையே சிறந்த நடிகை மற்றும் சிறந்த துணை நடிகைக்கான பரிந்துரையைப் பெற்றன. இவரது குடும்ப நாடக திரைப்படமான கேக் (2018), இவருக்கு லக்ஸ் ஸ்டைல் விருதுகள் மற்றும் பாக்கிஸ்தான் சாதனை விருதுகளில் சிறந்த நடிகைக்கான பரிந்துரையைப் பெற்றுத்தந்தது. மஹ்-இ-மிர் வாழ்க்கை வரலாற்று நாடகம் திரைப்படம், காலமுறை (பீரியட்) நாடக திரைப்படம் ரஹ்ம் (இரண்டும் 2016) , மெலோட்ராமா ஆசாத் (2017) இவரது மற்ற திரைப்படங்களில் குறிப்பிடத்தக்கவை. 2019 ஆம் ஆண்டில், சயீத்தை டெய்லி டைம்ஸ் பத்திரிக்கை "பாக்கிஸ்தானின் பெருமை" என்று பெயரிட்டது.
ஆரம்ப கால வாழ்க்கை
இங்கிலாந்தில் பிறந்தவரான இவரது தந்தை ஓய்வு பெற்ற உட்புற வடிவமைப்பாளராகவும், தாய் கலை ஆசிரியராகவும் இருந்தனர். இவருக்கு ஒரு சகோதரர் மற்றும் ஒரு சகோதரி முறையே அட்னான் சயீத் மற்றும் அமிரா சயீத் உள்ளனர். பல இன குடும்பமாகிய (அவரது தந்தை ஒரு பஞ்சாபி மக்கள், அவரது தாயார் ஒரு மேமன் ) 1990 இல் கராச்சிக்கு குடிபெயர்ந்தனர். இவர் கராச்சியின் பே வியூ உயர்நிலைப் பள்ளியிலும், எல்'கோல் கல்லூரியிலும் கல்வி பயின்றார். சயீத் தனது 16 வயதில் மாடலிங் தொடங்கினார். இவர் மாடலிங்கில் இருந்து விலகுவதற்கான காரணம், தனது வாழ்க்கையில் முதல்முறையாக தனது தோற்றத்தைப் பற்றி அதிக அளவில் விழிப்புணர்வு கொண்டதே என்று பேப்பர் இதழ் மூலம் ஒப்புக்கொண்டார்.
தொலைக்காட்சியில் அறிமுகம் (2010–2011)
2010 ஆம் ஆண்டு ஏஆஒய் டிஜிட்டல்தொலைக்காட்சித் தொடரில் துணை வேடத்தில் சயீத் தனது நடிப்பு வாழ்க்கையைத் தொடங்கினார். உமேரா அகமதின் நாவலின் தழுவலான டாம்மில் அமினா ஷேக் மற்றும் சனம் பலோச் ஆகியோருக்கு ஜோடியாக நடித்தார். மெஹ்ரீன் ஜபார் இயக்கிய பிஸாவில் சயீத், ஒரு "சுயநல மற்றும் திமிர்பிடித்த பெண்" வேடத்தில் நடித்தார்.
குறிப்புகள்
பகுப்பு:1985 பிறப்புகள் பகுப்பு:பஞ்சாப் நபர்கள் பகுப்பு:வாழும் நபர்கள்
அபிசாரர்கள்
காஷ்மீரின் அபிசார மன்னர், அலெக்சாண்டருடன் கூட்டுச் சேர்ந்து, தானேஸ்வரத்தை தலைநகராக கொண்டு, பஞ்சாப் பகுதிகளை ஆண்ட இந்தியப் பேரரசர் புருசோத்தமனை கி மு 326-இல் வெற்றி கொண்டனர். கி மு 325-இல் மன்னர் அபிசாரரின் இறப்பிற்குப் பின், அலெக்சாண்டர் அவரது மகனை அபிசாரின் வாரிசாக ஏற்றுக் கொண்டார்.
வரலாறு
அபிசாரர்கள் தற்கால பாகிஸ்தானின் வடமேற்கு பகுதியில் உள்ள பெஷாவர் நகரைத் தலைமையிடமாகக் கொண்டு இராச்சியத்தை நிறுவினர். அருச்சுனன் அபிசாரர்களை வென்று அவரகளது இராச்சியத்தைக் கைப்பற்றினார் இருப்பினும், டாக்டர் ஸ்டெயினின் கூற்றுப் படி, அபிசாரர்களின் இராச்சியம் விதஸ்தா எனும் ஜீலம் ஆற்றுக்கும், சந்திரபாகா எனும் செனாப் ஆற்றுக்கும் இடைப்பட்ட பகுதியில் அமைந்திருந்தது. மேலும் தற்கால காஷ்மீரின் ரஜௌரி மாவட்டத்தையும் கொண்டிருந்தது.
அபிசார இராச்சியம் குறித்தான பண்டைய பரத கண்டத்தின் மகாபாரதம் மற்றும் காஷ்மீர பண்டிதரான கல்ஹானர் எழுதிய இராஜதரங்கிணி போன்ற நூல்கள் மூலம் அறிய முடிகிறது.
இதிகாச காலத்திலும், பௌத்தர்களின் காலத்திலும், அபிசார இராஜ்ஜியம் பண்டைய காம்போஜ மகாஜனபதமாக இருந்தது. அடிப்படையில் பண்டைய அபிசார இராஜ்ஜியம், தற்கால ஜம்மு காஷ்மீர் மாநிலத்தின் பூஞ்ச் மாவட்டம், ரஜௌரி மாவட்டம் மற்றும் பாகிஸ்தானின் சௌசேரா மாவட்டங்களைக் கொண்டிருந்தது.
பிற ஆதாரங்கள்
பகுப்பு:முன்னாள் முடியாட்சிகள் பகுப்பு:கி மு 325 இறப்புகள் பகுப்பு:இந்திய இனக்குழுக்கள் பகுப்பு:இந்திய அரச மரபுகள்
விக்தர் பியூசெயூக்சு
விக்தர் அலெக்சாந்திரே பியூசெயூக்சு (Victor Alexandre Puiseux) (16 ஏப்பிரல் 1820 - 9 செப்டம்பர் 1883) ஒரு பிரெஞ்சு வானியலாளரும் கணிதவியலாளரும் ஆவார். பியூசெயூக்சு தொடர் இவரது நினைவாகப் பெயர் இடப்பட்டுள்ளது. பெர்ட்ரேண்ட் – டிக்குவெட் – பியூசெயூக்சு தேற்றமும் இவரது பெயராலும் வழங்குகிறது. இவர் மலையேற்றத்தில் ஆர்வம் கொண்டவர். இவர் 1848 இல் ஏறிச் சாதனைபடைத்த பிரெஞ்சு ஆல்ப்சு மலையின் ஒரு கொடுமுடி இவரது நினைவாகப் பெயர் சூட்டப்பட்டுள்ளது.
இசுரவேலின் ஓர் ஜெக்கோ உயிரினமொன்றும் (டையோடாக்டைலசு பியூசெயூக்சு (Ptyodactylus puiseuxi)) இவரது நினைவாகப் பெயர் சூட்டப்பட்டுள்ளது.
வாழ்க்கை
இவர் 1820 இல் வால்டாயிசேவில் உள்ள அர்ஜெண்டியூவில் பிறந்தார். இவர் சோர்பான் பல்கலைக்கழகத்தின் வான்கோள இயக்கவியல் கட்டில் பேராசிரிராக விளங்கினார். இவர் கணிதப் பகுப்பாய்வில் வல்லவரான இவர் இயற்கணிதச் சார்புகளில் பல புதிய முறைகளை அறிமுகப்படுத்தினார். வான்கோள இயக்கவியலுக்கான இவரது பங்களிப்புகள் அத்துறையை மிக உயர்நிலை அறிவுக்குக் கொண்டுசென்றது. இவர் 1871 இல் பிரெஞ்சு கல்விக்கழகத்துக்குப் போட்டியின்றித் தேர்வு செய்யப்பட்டார்.
இவரது மகன்களில் ஒருவராகிய பியேர் என்றி பியூசியூக்சு பெயர்பெற்ற வானியலாளர் ஆவார்.
இவர் 1883 இல் பிரான்சில் உள்ள பிராண்டெனேவில் இறந்தார்.
வெளியிணைப்புகள்
பகுப்பு:1820 பிறப்புகள் பகுப்பு:1883 இறப்புகள் பகுப்பு:பிரெஞ்சு வானியலாளர்கள்
சகலவா காணான்கோழி
சகலவா காணான்கோழி (Sakalava rail) (ஜாபோர்னியா ஆலிவேரி) பறவை குடும்பத்தில் ஒன்றான ராலிடே வினைச் சார்ந்த ‎ஜாபோர்னியா பேரினத்தில் உள்ள ஓர் சிற்றினம். இது மடகாசுகரில் மட்டுமே காணப்படும் அகணிய உயிரியாகும். ஆறு, சதுப்புநிலம், நன்னீர் ஏரிகள் மற்றும் நன்னீர் சதுப்பு நிலங்கள் இதன் இயற்கை வாழிடங்களாகும். இது வாழ்விடம் இழப்பால் அச்சுறுத்தப்படுகிறது.
வெளி இணைப்புகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
மலைக்கோட்டாலம் பிள்ளையார் கோயில்
மலைக்கோட்டாலம் பிள்ளையார் கோயில் தமிழ்நாட்டில் கள்ளக்குறிச்சி மாவட்டம், மலைக்கோட்டாலம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது.
மேற்கோள்கள்
பகுப்பு:கள்ளக்குறிச்சி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கன்ன குறுந்தசை
கன்ன குறுந்தசை (zygomaticus minor muscle) என்பது முக பாவனைகளை ஏற்படுத்தும் தசைகளில் ஒன்றாகும். இது கன்ன எலும்பு பகுதியில் தொடங்கி கண் வட்ட தசை, பக்கவாட்டு முகத்தில் மேல் தூக்கி உதடு தசை வழியாக மேல் உதட்டின் வெளி புறத்தில் இணைகிறது. சிரிக்கும் போது மேல் உதட்டை மேல்புறம், பின்புறம் மற்றும் வெளி புறமாக இழுக்கிறது. அனைத்து முக பாவனை தசைகளைப் போல முக நரம்புகளால் கட்டுப்படுத்தப்படுகிறது.
சில நேரங்களில் கன்ன குறுந்தசை  மேல் தூக்கி உதடு தசையின் கன்ன பகுதியின் தசைதலையாக கருதப்படுகிறது.
மேற்கோள்கள்
பகுப்பு:தலை மற்றும் கழுத்து தசைகள் பகுப்பு:முக பாவனை தசைகள்
சட்ட நூலகம்
thumb|போர்தாம் பல்கலைக்கழகத்தின் சட்டப் பள்ளியின் லியோ டி. கிசாம் நினைவு நூலகம். சட்ட நூலகம் என்பது, சட்ட மாணவர்கள், சட்ட வல்லுனர்கள், நீதிபதிகள், சட்ட எழுத்தர்கள் போன்றோருக்கும், சட்டம் தொடர்பான பிறருக்கும் உதவும் வகையில் உருவாக்கப்படும் நூலகம் ஆகும். சட்டம் தொடர்பான சிறப்பு வளங்களை வழங்குவதாலும், சிறப்புத்தன்மை கொண்டோரும் வரையறுக்கப்பட்ட அளவினருமான பயன்பாட்டாளர்களைக் கொண்டிருப்பதாலும், சட்ட நூலகங்கள் சிறப்பு நூலகங்கள் என்னும் வகைக்குள் அடங்குகின்றன.
உலகெங்கிலும் உள்ள சட்டக் கல்லூரிகளில் சட்ட நூலகங்கள் உள்ளன. பல்கலைக்கழகங்களின் நூலகங்களில் ஒரு பகுதி சட்டத்துக்காக ஒதுக்கப்படுவது உண்டு. நீதிமன்றங்கள், அரசாங்கத் திணைக்களங்கள், தனியார் சட்ட நிறுவனங்கள் போன்ற இடங்களிலும் சட்ட நூலகங்கள் இருப்பதுண்டு.
உலகின் சட்ட நூலகங்கள்
உலகின் மிகப் பெரிய சட்ட நூலகங்கள் ஐக்கிய அமெரிக்காவில் உள்ளன. உலகின் மிகப் பெரிய சட்ட நூலகம் 2.9 மில்லியன் தொகுதிகளைக் கொண்ட அமெரிக்காவில் உள்ள காங்கிரசு சட்ட நூலகம் ஆகும். 2.0 மில்லியன் தொகுதிகளைக் கொண்ட ஆவார்டு சட்டப் பள்ளி நூலகமே உலகின் மிகப் பெரிய கல்விசார் சட்ட நூலகம். அதேவேளை, ஐக்கிய இராச்சியத்தில் உள்ள மிகப் பெரிய சட்ட நூலகம் 550,000 தொகுதிகளோடு கூடிய பாட்லியன் சட்ட நூலகம் (Bodleian Law Library) ஆகும்.
ஐக்கிய அமெரிக்காவில் மூன்று வகையான சட்ட நூலகங்கள் உள்ளன. சட்டப் பள்ளிகளில் உள்ள சட்ட நூலகங்கள், பொதுச் சட்ட நூலகங்கள், தனியார் சட்ட நிறுவன நூலகங்கள் என்பன அவை. அமெரிக்க சட்டக் கழகத்தினால் அங்கீகரிக்கப்பட்ட சட்டப் பள்ளிகள் எல்லாவற்றிலும் சட்ட நூலகங்கள் இருக்கும். பல மாநிலங்களில், உள்ளூர் நீதிமன்றங்களில் பொது சட்ட நூலகங்கள் காணப்படுகின்றன. பெரிய தனியார் சட்ட நிறுவனங்கள் அங்கு பணிபுரியும் சட்ட வல்லுனர்களுக்காகச் சட்ட நூலகங்களைப் பேணுகின்றன. பல்கலைக்கழகங்களோடு கூடிய பெரிய நகரங்களில் உள்ள தனியார் நிறுவனங்கள் தமது ஆய்வுகளுக்காகப் பல்கலைக்கழகச் சட்ட நூலகங்களைப் பயன்படுத்துவதும் உண்டு.
சட்ட நூலகங்களில், பிற நூலகங்களில் காணமுடியாத பெருந்தொகையான ஆக்கங்களைக் காணலாம். பல்வேறு வகையான சட்டம் சார்ந்த அறிக்கைத் தொகுதிகள், மத்திய மாநில அரசுகளின் சட்டங்களும் சட்டவிதிகளும், பல்வேறுபட்ட உடன்படிக்கைகள், தொழில் வழிகாட்டிகள் போன்றவை இவற்றுள் அடங்கும். அண்மைக் காலங்களில் சட்டம் தொடர்பான பல்வேறு வகை அறிக்கைகளும், சட்டத் தொகுப்புக்களும் இணைய வழியாகக் கிடைப்பதால், பல சட்ட நூலகங்கள் இவ்வாறான அச்சுவழியான தொகுதிகளை வைத்திருப்பதைக் குறைத்துக்கொண்டு நூலகத்தில் இணைய வசதிகளைக் கூட்டி வழங்குகின்றன.
மேற்கோள்கள்
பகுப்பு:நூலகங்கள்
உன்னாவ்
உன்னாவ் (Unnao), வட இந்தியாவில் உள்ள உத்தரப் பிரதேசம் மாநிலத்தின் நடுவில் உள்ள் உன்னாவ் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது லக்னோ மற்றும் கான்பூர் நகரங்களுக்கு நடுவில் அமைந்துள்ளது. இது லக்னோவிலிருந்து 65.6 கிலோ மீட்டர் தொலைவிலும்; கான்பூரிலிருந்து 21 கிலோ மீட்டர் தொலைவிலும் உள்ளது.
உன்னாவ் நகரம் தோல் பதனிடுதல் தொழிற்சாலை, கொசுவலை தயாரிப்பு தொழிற்சாலைகள் மற்றும் சித்திரத்தையல் எனும் சர்தோசி வேலைப்பாடுகளுக்கு பெயர் பெற்றது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 29 வார்டுகளும், 33,273 வீடுகளும் கொண்ட உன்னாவ் நகரத்தின் மக்கள் தொகை 177,658 ஆகும். அதில் ஆண்கள் 93,021  மற்றும் பெண்கள் 84,637  ஆக உள்ளனர். பாலின விகிதம் 1000 ஆண்களுக்கு 910 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  19,980 (11%)ஆகவுள்ளனர். இதன் சராசரி எழுத்தறிவு 81.7% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 24,263 மற்றும் 172	ஆகவுள்ளனர். இதன் மக்கள் தொகையில் இந்துக்கள் 73.55%, இசுலாமியர் 25.75, சீக்கியர்கள் 0.29% மற்றும் பிறர் 0.23% ஆகவுள்ளனர்.
தொடருந்து நிலையம்
உன்னாவ் தொடருந்து நிலையம் லக்னோ-கான்பூர் இருப்புப் பாதை வழித்தடத்தில் உள்ளது. உன்னாவ் இரயில் நிலையம் கோரக்பூர், லக்னோ, கான்பூர், அகமதாபாத், போபால், நாக்பூர், சென்னை, பாலக்காடு, புவனேஸ்வர், மும்பை, பாட்னா, சூரத் உஜ்ஜைன் போன்ற நகரங்களுடன் இணைக்கிறது.
சாலைப்போக்குரவரத்து
தேசிய நெடுஞ்சாலை 25 மற்றும் மாநில நெடுஞ்சாலை எண் 78 உன்னாவ் நகரம் வழியாகச் செல்கிறது.
மேற்கோள்கள்
1.https://m.timesofindia.com/city/lucknow/up-now-home-to-8-ramsar-wetlands/amp_articleshow/79253169.cms
வெளி இணைப்புகள்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும் பகுப்பு:உன்னாவு மாவட்டம்
யோசேபா அலோமாங்கு
யோசேபா அலோமாங்கு (Yosepha Alomang) இந்தோனேசியாவின் பப்புவா மாகாணத்தைச் சேர்ந்த ஒரு சுற்றுச்சூழல் செயற்பாட்டாளராவார். மாமா யோசெஃபா அலோமாங்கு என்ற பெயராலும் இவர் அழைக்கப்படுகிறார். பப்புவா மாகாணம் பூமியில் உயிரியல் ரீதியாக வேறுபட்ட பன்முகத்தன்மை கொண்ட இடங்களில் ஒன்றாகும். இங்கு மழைக்காடுகளும் மிகப்பெரிய தங்கம் மற்றும் தாமிரச் சுரங்கங்களும் உள்ளன.
முப்பது ஆண்டு காலமாக மழைக்காடுகளை அழித்தல்,   ஆறுகளை மாசுபடுத்துதல், உள்ளூர் மக்கள் சமூகத்தை இடம்பெயரச் செய்தல் போன்றவற்றுக்கு காரணமாக இருந்த மிகப்பெரிய சுரங்க நிறுவனமான பிரீபோர்டு-மக்மொரனின் சுரங்க நடைமுறைகளை எதிர்க்க தனது சமூகத்தை ஒழுங்கமைத்த  முயற்சிகளுக்காக 2001 ஆம் ஆண்டு இப்பெண்மணிக்கு  கோல்டுமேன் சுற்றுச்சூழல் விருது வழங்கப்பட்டது.
மேற்கோள்கள்
பகுப்பு:வாழும் நபர்கள் பகுப்பு:கோல்டுமேன் சுற்றுச்சூழல் விருது பெற்றவர்கள் பகுப்பு:இந்தோனேசியர்கள்
காவேரி பொறியியல் கல்லூரி
காவேரி பொறியியல் கல்லூரி 2009 ஆம் ஆண்டில் தொடங்கப்பட்டது.
அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில்( AICTE) யிருந்தும் இக்கல்லூரி அங்கீகாரம் பெற்றது
இடம்
காளிப்பட்டி போஸ்ட், மேச்சேரி, மேட்டூர் தாலுகா,சேலம் மாவட்டத்தில் அமைந்துள்ளது
படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
வெளி இணைப்புகள்
பகுப்பு:தமிழ்நாட்டு பொறியியல் கல்லூரிகள்
மேற்கோள்கள்
https://ta.wikipedia.org/s/4rcd பகுப்பு:சேலம் மாவட்ட பல்கலைக்கழகங்களும் கல்லூரிகளும் பகுப்பு:அண்ணா பல்கலைக்கழக இணைவுக்கல்லூரிகள்
தமிழ்நாடு பொதுப்பணித் துறை
பொதுப்பணித் துறை தமிழ்நாட்டின் பழமையான துறை. 1800ஆண்டில், ஆங்கிலேயர் ஆட்சியின் போது நிறுவப்பட்டது. அது 1858 இல் அரசுடைமை ஆக்கப்பட்டது.
துறையின் குறிக்கோளும் பணிகளும்
அரசு செயலாளர் கட்டுப்பாட்டின் கீழ் பொதுப்பணித் துறை இயங்குகிறது. கட்டிடக்கட்டுமான அமைப்புக்களுக்கும் நில நீர்வள அமைப்புகளுக்குமான அனைத்து கொள்கைகளையும் நிர்வகிக்கிறது
மேற்கோள்கள்
பகுப்பு:தமிழ்நாடு அரசு பகுப்பு:தமிழ் நாட்டுக் கட்டிடங்கள்
பவுல் வில்லார்டு மெரில்
இவர் 1913 இல் கலிபோர்னியா பல்கலைக்கழகத்தில் முனைவர் பட்டம் பெற்றார். இவர் தன் வாழ்நாளின் பெரும்பகுதியை மவுண்ட் வில்சன் வான்காணகத்தில் கழித்தார். இவர் அங்கிருந்து 1952 இல் ஓய்வுபெற்றார்.இவர் கதிர்நிரலியலைப் பயன்படுத்தி விகுடவுன் பல்கலைக்கழக்த்தைச் சார்ந்த கிரைகு கென்னடியுடன் இணைந்து இயல்பிகந்த விண்மீன்களை ஆய்வு செய்தார். குறிப்பாக நெட்டலைவு நேர மாறும் விண்மீன்களை ஆய்வு செய்தார். விரவிய உடுக்கணப் பட்டைகள் உட்பட, உடுக்கண ஊடகத்தினை ஆய்வு செய்தார். ஓய்வு பெறுவதற்குச் சற்று முன்னர், இவர் மாறும் விண்மீனாகிய ஆர் ஆந்திரமேடாவிலும் பிற சிவப்பு விண்மீன்களிலும் டெக்னீசியம் நிலவுவதைக் கண்டுபிடித்தார். டெக்னீசியத்துக்கு நிலைப்புள்ள ஓரகத் தனிமங்கள் ஏதும் இல்லாததால், விண்மீனில் அது அண்மையில் தான் உருவாகியிருக்க வேண்டும், விண்மீனில் S வகை அணுக்கருத் தொகுப்பு நிகழ்தலுக்கு இது ஒரு நல்ல எடுத்துகாட்டாகும்.
தகைமைகள்
தகைமைகளும் விருதுகளும்
இவரது பெயர் இடப்பட்டவை